

   REPUBLIKA  HRVATSKA

     ZADARSKA ŽUPANIJA

      OPĆINA  STARIGRAD

          **Općinski načelnik**

KLASA: 112-01/20-01/01

URBROJ: 2198/09-2-20-1

Starigrad Paklenica, 30. siječnja 2020. godine

Na temelju članka 10. Zakona o službenicima i namještenicima u lokalnoj i područnoj (regionalnoj) samoupravi („Narodne novine br. 86/08, 61/11, 04/18 i 112/19), te članka 46. Statuta Općine Starigrad («Službeni glasnik Zadarske županije» br. 3/18 i 8/18), načelnik Općine Starigrad, donosi

**PLAN PRIJMA U SLUŽBU U JEDINSTVENI UPRAVNI ODJEL**

**OPĆINE STARIGRAD U 2020. GODINI**

**Članak 1.**

Ovim Planom prijma utvrđuje se prijam službenika i namještenika u Jedinstveni upravni odjel Općine Starigrad u 2020. godini.

Plan prijma u službu u Jedinstveni upravni odjel donosi se na temelju prikupljenih podataka i na prijedlog pročelnika, vodeći računa o potrebama Jedinstvenog upravnog odjela i raspoloživosti financijskim sredstvima.

**Članak 2.**

Utvrđuje se da je na temelju Pravilnika o unutarnjem redu Jedinstvenog upravnog odjela Općine Starigrad („Službeni glasnik Zadarske županije“ br. 15/13, 7/16 i 17/17) u Jedinstvenom upravnom odjelu Općine Starigrad od ukupno predviđenih 9 (devet) radnih mjesta, raspoređeno na radna mjesta: 5 (pet) službenika i 1 (jedan) namještenik.

a) popunjena radna mjesta na neodređeno su:

- Pročelnik Jedinstvenog upravnog odjela – (1 izvršitelj)

- Odsjek za financije, gospodarstvo, plan i proračun – viši stručni suradnik (1 izvršitelj)

- Odsjek za financije, gospodarstvo, plan i proračun – računovodstveni referent (1 izvršitelj)

- Odsjek za komunalne poslove i prostorno planiranje – viši referent (1 izvršitelj)

- Odsjek za opće i administrativne poslove – viši stručni suradnik (1 izvršitelj)

- Odsjeku za opće i administrativne poslove – spremačica (1 izvršitelj)

**Članak 3.**

Sukladno osiguranim proračunskim sredstvima, u 2020. godini, a uslijed odlaska u mirovinu, u Jedinstveni upravni odjel planira se zaposlenje:

* na neodređeno vrijeme, na radno mjesto „Spremačica“ u Odsjeku za opće i administrativne poslove – 1 izvršitelj

                                                                        **Članak 4.**

Načelnik Općine Starigrad može donijeti izmjenu Plana prijma u službu u suradnji sa pročelnikom Jedinstvenog upravnog odjela, a koje moraju biti usklađene s proračunom Općine Starigrad za 2020. godinu, odnosno njegovim dopunama i izmjenama.

**Članak 5.**

Plan prijma u službu stupa na snagu danom donošenja o objavit će su u „Službenom glasniku Zadarske županije“.

Općinski načelnik

                                                                                                            Krste Ramić, dipl.oec.